Diari Oficial de la Generalitat Valenciana


Sumari del DOGV 243, del 15-04-1985 (1985/804133)

ACORD d'11 de març de 1985, del Consell de la Generalitat Valenciana, pel qual s'aprova definitivament la modificació del pla parcial de "Creu de Gracia" en els termes municipals de Paterna i Godella.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   243

Data del DOGV
:   15-04-1985

Secció del DOGV
:   ALTRES DISPOSICIONS

Número del document
:   1985/804133


Data del document
:   11-03-1985

Organisme emissor
:   Presidència de la Generalitat

Tipus de document
:   Acord

Acord d'11 de març de 1985, del Consell de la Generalitat Valenciana, pel qual s'aprova definitivament la modificació del Pla Parcial de "Creu de Gràcia" en els termes municipals de Paterna i Godella.  
El Consell de la Generalitat Valenciana, en sessió d?11 de març de 1985, adoptà entre altres l'acord el contingut literal del qual és el següent:   
"Vist el Projecte de Modificació del Pla Parcial "Creu de Gràcia" que afecta els termes municipals de Paterna i Godella".  
Vist que, per tractar-se d'un Projecte de Modificació que afecta dos termes municipals, la Corporació Administrativa Gran València n'assumí la tramitació, en virtut del que estableix el Decret d?11 d'octubre de 1969 de la Corporació esmentada.   
Vist que, iniciat el tràmit per sol·licitud particular de data 6 de febrer de 1981, la modificació fou informada favorablement per la Direcció Provincial de Carreteres, la Confederació Hidrogràfica del Xúquer i l'Oficina Tècnica de la Corporació Administrativa Gran València.   
Vist que el Consell General de Gran València acordà d'aprovar inicialment en sessió celebrada el 25 de març de 1982, i no s'hi ha formulat cap al·legació durant el tràmit d'informació pública, i s'aprovà provisionalment per la pròpia Corporació en sessió de 29 de març de 1984.  
Vist que el 25 de juny de 1982 l'Ayuntament de Paterna acordà urbanística en d'informar favorablement la modificació urbanística en tràmit. D'altra banda, l'Ajuntament de Godella aprovà també la modificació en curs el 8 de març de 1984.   
Vist que, elevat l'expedient a la Generalitat Valenciana, el Conseller d'Obres Públiques, Urbanisme i Transports, per Resolució de 6 d'agost, de 1984, informà favorablement el Projecte esmentat.   
Vist que el Consell d'Estat, en dictamen emés el 21 de novembre de 1984, manifestà el criteri plenament favorable a l'aprovació de la modificació projectada, concloent-hi que calia elevar-lo a l'aprovació del Consell de la Generalitat Valenciana.  
Atés que el Projecte té l'objecte de modificar el primitiu Pla Parcial de la Urbanització "Creu de Gràcia", aprovat per Resolució del Ministeri de l'Habitatge, d?1 de febrer de 1968, a fi d'alterar la ubicación de zones verdes atesa la impossibilitat d'edificar sobre parcel·les afectades per una línia aèria d'alta tensió que discorria per damunt d'aquestes, tot regulant una situació consolidada de fet.   
Atés que l'ampliació de la superfície total de la urbanització a uns 179.352 m2, amb un increment de prop de 7.632 m2 respecte al Pla Parcial aprovat, afectant de la superfície esmentada 115.333 m2. a l'edificació, quan anteriorment n'afectava 103.390, exigeix la correlativa previsió de l'augment de zones verdes, segons que preveu l'article 49 de la Llei del Sòl, cosa que corregeix el Projecte present en preveure una nova zona verda (la corresponent a la parcel·la H), amb una superfície de 7.570 m2, que equilibra l'augment d'edificabilitat esmentat.   
Atés que, entre les modificacions del Projecte, s'hi inclou una rectificació de zona verda amb alteració de superfície, per la qual cosa l'expedient se sotmeté al tràmit previngut en l'article 50 de la Llei del sòl, i després de ser informat favorablement pel Conseller d'Obres Públiques, Urbanisme i Transports, fou remés al Consell d'Estat, el qual, en sessió celebrada el 21 de novembre de 1984, emeté dictamen favorable.   
Atés que en la tramitació de l'expedient s'ha complit el que disposen els articles 49 i 50 de la Llei del Sòl i 161 i 162 del Reglament de Planejament Urbanístic.   
Atés que, segons que disposa l'article 31.9 de l'Estatut d'Autonomia de la Comunitat Valenciana, en relació amb el Reial Decret 299/1979, de 26 de gener, correspon al Consell de la Generalitat Valenciana la competència per a l'aprovació definitiva de la meritada modificació del Pla Parcial "Creu de Gràcia" en els termes municipals de Paterna i Godella.   
Vistos els preceptes legals esmentats, la Llei de Procediment Administratiu i d'altres normes de pertinent i general aplicació, el Govern Valencià acorda:   
Aprovar definitivament la Modificació del Pla Parcial "Creu de Gràcia" en els termes municipals de Paterna i Godella".   
Cosa que fem. pública en compliment del que estableixen els articles 44 de la Llei del Sòl i 134 del Reglament de Planejament Urbanístic, tot significant que l'acord transcrit esgota la via administrativa, i hom hi podrà interposar recurs de reposició, previ al contencioso-administratiu, davant el Govern Valencià, en el termini d'un mes, segons que disposa l'article 52 de la Llei de la Jurisdicció Contencioso-Administrativa.   
València, 11 de març de 1985.   
El President de la Generalitat,  
JOAN LERMA I BLASCO